									OSNUTEK POGODBE

OBČINA ŠALOVCI,Šalovci 162, 9204 ŠALOVCI, matična št. 5883113000, ID za DDV: SI83272631, ki jo zastopa župan Iztok FARTEK (v nadaljevanju prodajalec)

in
___________________________________________________________________________,  

matična številka: _________________, ID za DDV: ________________________, ki ga    

zastopa direktor _________________________________ (v nadaljevanju kupec)

skleneta naslednjo 
     
PRODAJNO POGODBO 
ZA NAKUP NEPREMIČNINE


1. člen
Pogodbeni stranki uvodoma ugotavljata:
· da je prodajalec zemljiškoknjižni lastnik nepremičnine  parc. št. 7743/5, k.o. Šalovci
 (v nadaljevanju: nepremičnina);
· da je bil kupec izbran v  postopku  javnega zbiranja ponudb št. 478-25/2024-1 z dne 5. 4. 2024;
· da je bila izhodiščna cena za nepremičnino določena na podlagi sklepa Občinskega sveta Občine Šalovci in je za parc. št. 7743/5 k. o. Šalovci znašala:  47.730,00 EUR;
· da je kupec v postopku zbiranja ponudb podal ceno za odkup nepremičnine ____________________ EUR brez DDV;
· da je bil kupec na podlagi dejstev iz prejšnjih alinej pozvan k sklenitvi te prodajne pogodbe.

2. člen
Prodajalec Občina Šalovci proda in izroči v trajno last in posest nepremičnino iz prve alineje prvega člena te pogodbe kupcu za kupnino _____________________,00 EUR brez DDV.

Kupec se zaveže od dneva nakupa dalje plačevati vse morebitne dajatve in stroške, ki odpadejo na predmet prodaje. Morebitne neplačane dajatve ali stroške, ki odpadejo na nepremičnino, ki je predmet te pogodbe in so do dneva nakupa/prodaje že nastali in niso bili plačani, se zavezuje plačati prodajalec.

Kupec kupi in sprejme v trajno last in posest nepremičnino iz prve alineje prvega člena te pogodbe, in se zavezuje prodajalcu, pod pogoji iz te pogodbe, plačati kupnino na katero se obračuna DDV, ki bremeni kupca.


3. člen
Kupec se zavezuje poravnati kupnino po tej pogodbi v roku 30 dni od dneva izstavitve računa s strani prodajalca na TRR Občine Šalovci št. SI56 0110 0010 0003 347.
Vplačana varščina se poračuna s kupnino. 

V kolikor kupec ne poravna kupnine v roku iz prvega odstavka tega člena, Občina Šalovci zadrži varščino in pogodba se razdre.

Kupec se zaveže, da si bo v roku enega leta od podpisa pogodbe pridobil gradbeno dovoljenje sicer se sklenjena pogodba razveljavi. Kupcu se vrne že plačana kupnina brez obresti.

Kupec se zaveže, da bo v roku dveh let po pravnomočnem gradbenem dovoljenju izvedel gradnjo, pridobil uporabno dovoljenje in začel s proizvodnjo. V primeru, da se katera od navedenih faz ne uresniči v roku dveh let, je lastnik zemljišča dolžan Občini Šalovci povrniti škodo za degradirano zemljišče v višini 20 % kupnine iz 1. člena te pogodbe.

4. člen
Prodajalec kupcu izda zemljiškoknjižno dovolilo po plačilu celotne kupnine.

5. člen
Prodajalec si na nepremičnini, ki je predmet prodaje, pridržuje možnost uveljavitve neodplačne služnostne pravice za potrebe gradnje, vzdrževanja in upravljanja objektov in omrežij javne infrastrukture in služnost dostopa do javne infrastrukture. Omejitve se vpišejo v zemljiško knjigo.

Kupec je dolžan brezplačno dopustiti poseg na kupljeno zemljišče iz 1. člena te pogodbe za potrebe gradnje položitve (vkopa) novih ali zaradi razširitve obstoječih objektov in omrežij javne infrastrukture ali začasno omejitev zaradi vzdrževanja objektov in omrežij javne infrastrukture ter dopustiti služnost prehoda in prevoza v zvezi s temi posegi.
Služnostni upravičenec oziroma koristnik začasne omejitve je prodajalec, služnostni zavezanec pa kupec.

Občina bo v primeru izkazane potrebe izvrševala služnostno pravico v skladu z veljavnimi prostorskimi akti, pri čemer se zavezuje, da bo pri določitvi poteka trase služnosti v čim večji meri upoštevala interes kupca ter bo ta določena tako, da ne bo v okviru objektivnih in svojih subjektivnih možnosti (cena izgradnje komunalnih naprav, ..) občutneje zmanjšala uporabnosti zemljišča v lasti kupca.

Služnostni upravičenec se zaveže po morebitnih gradbenih, vzdrževalnih ali obnovitvenih delih na parceli kupca vzpostaviti prvotno stanje in odpraviti, sanirati ali drugače nadomestiti morebitno povzročeno škodo.

6. člen
V kupnini ni zajeto plačilo priključnih taks, nadomestilo za uporabo stavbnega zemljišča, plačilo morebitnih potrebnih soglasij in drugih stroškov za uporabo nepremičnine. V kupnini ni vključen komunalni prispevek, prav tako v kupnini ni zajet DDV, ki bo obračunan na pogodbeno ceno ali kakršnekoli druge davščine in takse za prenos lastništva. Vse navedene dajatve so v breme kupca.

V kupnini so upoštevane omejitve lastninske pravice in služnosti iz te pogodbe.

7. člen
Kupec si je nepremičnino ogledal in jo kupuje v stanju v kakršnem so. Poznana mu je lega, velikost, opremljenost in stanje nepremičnine, ki je predmet te pogodbe in jih kupuje po načelu videno-kupljeno. Nepremičnina je prosta vseh bremen.

Prodajalec jamči kupcu, da ne obstoji nikakršen spor, nesoglasje, da ni v teku in ni napovedi spora ali česa podobnega glede lastništva predmetne nepremičnine, njenih meja v naravi, sosedskih sporov, sporov zaradi motenja posesti, vpisa v zemljiško knjigo, vpisa bremen ali zahteve po dovolitvi ali vpisu bremena in podobnega, kar bi kupcu preprečevalo oziroma mu onemogočalo pri izkoriščanju vseh ali katerekoli pravice na nepremičnini.

Prodajalec jamči kupcu, da od dne podpisa te pogodbe pa do dne izročitve overjenega izvoda te pogodbe, ne bo vstopal v pravna razmerja, začenjal sporov, sklepal sporazumov in da se bo vzdržal vseh ravnanj povezanih s prenosom lastništva, ustanovitvijo ali vpisom bremen ali katerihkoli pravic na predmetni nepremičnini in da bo v primeru katerekoli s tem povezane zahteve s strani tretjega o tem nemudoma obvestil kupca.

Prodajalec ne odgovarja za stvarne in pravne napake predmeta prodaje, kolikor ni to izrecno določeno v tej pogodbi. Kupec je preveril dejansko stanje in pravno stanje nepremičnine. 

Prodajalec ne odgovarja za geološko stabilnost tal zemljišča ali druge sorodne pomanjkljivosti samega zemljišča.

8. člen
Vse stroške v zvezi z izvedbo te pogodbe, t.j. davke, takse, pristojbine se zaveže plačati kupec. Kupec se zavezuje v pristojno zemljiško knjigo predlagati vknjižbo vseh pravic iz te pogodbe. Stroške v zvezi z vknjižbo lastninske pravice krije kupec, stroške v zvezi z vpisom služnostne pravice se zaveže plačati prodajalec. 



9. člen
Za reševanje vseh morebitnih sporov, ki bi izhajali iz te pogodbe in jih stranki ne moreta rešiti sporazumno, je pristojno sodišče v Murski Soboti.

10. člen
Ta pogodba je sestavljena v 6 enakih izvodih, od katerih vsaka od pogodbenih strank prejme po dva izvoda, da izvoda sta namenjena zemljiškoknjižnemu in davčnemu urejanju.

11. člen
Ta pogodba je sklenjena z dnem podpisa obeh pogodbenih strank.


Številka: 478-25/2024-

Datum: _________________						Datum: ________________



PRODAJALEC:                                                                               KUPEC:
OBČINA ŠALOVCI							 
         župan								          
    Iztok FARTEK							





